  Туспуктэм: Лада Иванова Майя Бывальцева Лада Иванова 0+ 28-тӥ коньывуонэ Ижкарысь Шор площадьын «Герои и подвиги» фотобульвар усьтӥзы. Сое «Историческая память» военно-патриотической фкстиваль (0+) улсын радъязы. Адӟытон Быдӟым Атыкай ожысь геройёслы но та вакытэ нимысьтыз ожгар ужрадэ пыриськисьёслы сӥземын. Адӟытонлэн кык люкетэз: федерал но улосвыл. Быдэс Россиысь сяна, элькунысь но геройёс возьматэмын. « Котькуд лыктӥсь адями адӟоз, кыӵе али зэмзэ югдур. Таӵе адӟытонъёс туж кулэ. Та адӟытон лэсьтэмын возьматыны, асьмелы вань маитн данъяськыны шуыса » Ярослав Семёнов, Удмуртиысь кивалтэтлэн тӧроез Адӟытонэ туспуктэмъёс, Россиысь ожгар историяя огазеяськонэн люкам но эскерем ужкагазъёс пыртэмын. Ижкарысен адӟытон быдэс Удмуртиетӥ ортчоз шуыса чакламын. « Милям ужпуммы – эшшо одӥг пол возьматыны: героизм – со кытын ке кыдёкын ӧвӧл. Тужгес кӧшкемыт ожтӥрлык – Шаердэ яратон, со инъет ӧз ке луы, вормон сярысь вераськон ик уг луы » Лариса Буранова, Кун Думаысь депутат, Россиысь ожгар историяя огазеяськонлэн улосвыл ёзэтэзлэн кивалтӥсез Адӟытонэз «Образование» йӧскалык ӵектос улсын Россиысь ожгар историяя огазеяськон но Калыкез дышетонъя министерство юрттэмен радъязы. Ижкарын со толэзь пала ужалоз.  Тодэ вайытом, Ижкарын Чеберлыко киужъёсъя йӧскалык центрын «Культурный код Удмуртии» адӟытон (0+) ужа. Тегъёс: Ижкар история адӟытон  